Projektom želimo potaknuti istraživačku nastavu u našoj školi uz primjenu informatičko-komunikacijske tehnologije, suradničko učenje te suradnju između učenika i učitelja razredne i predmetne nastave.

U našoj školi godinama postoji cvjećarska grupa, informatička grupa kao i fotografska grupa. Ovim projektom želimo ujediniti rad ovih izvannastavnih aktivnosti. Naši mali cvjećari brinu za svoje biljke tijekom cijele godine. Uzgajaju razne vrste bilja i na dvorištu škole i u prostoru škole. Vrsni programeri koji pohađaju izvannastavnu aktivnost informatike će im pomoći u zalijevanju njihovih biljaka, i usavršiti svoje logičko i programersko razmišljanje. Za zalijevanje će koristiti dobiveni sustav za zalijevanje i microbitove. S obzirom da voditeljica cvjećarske grupe ima i terarij paličnjaka pokušati ćemo otkriti povezanost vlažnosti zraka i učestalosti partenogeneze kod jedinki paličnjaka. Kreativni fotografi će naš rad snimiti svojim izvrsnim okom.

Pomoću fotografija će se napraviti film i prezentacija o našem radu i rezultatima projekta.